**โครงการสัตว์ปลอดโรค คนปลอดภัยจากโรคพิษสุนัขบ้า ตามพระปณิธาน**

**ศาสตราจารย์ ดร. สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี**

| **โครงการ/กิจกรรม** | **รายละเอียดการดำเนินงาน** | **หน่วยงานดำเนินงาน** | **ระยะเวลา** | **เป้าหมาย** | **การรายงาน** |
| --- | --- | --- | --- | --- | --- |
| โครงการสัตว์ปลอดโรค คนปลอดภัยจากโรคพิษสุนัขบ้า ตามพระปณิธานฯ | **หลักการและเหตุผล**  ด้วยศาสตราจารย์ ดร. สมเด็จพระเจ้าน้องนางเธอเจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ทรงมีพระเมตตาต่อพสกนิกรชาวไทยและสรรพชีวิตโดยทรงห่วงใยปัญหาโรคพิษสุนัขบ้าที่เป็นปัญหาสำคัญของชาติและทรงมีพระประสงค์ให้โรคพิษสุนัขบ้าหมดไปจากประเทศไทยนับเป็นพระวิสัยทัศน์ที่กว้างไกล ทรงโปรดให้ดำเนินโครงการสัตว์ปลอดโรค คนปลอดภัยจากโรคพิษสุนัขบ้า ตามพระปณิธานศาสตราจารย์ ดร. สมเด็จพระเจ้าน้องนางเธอเจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารีในระยะต่อไป ปีพ.ศ. 2564 - 2568 (5 ปี)  ในการนี้ เพื่อให้การขับเคลื่อนโครงการมีประสิทธิภาพเห็นผลเป็นรูปธรรม และประสบผลสำเร็จตามเป้าประสงค์ของโครงการฯ กรมปศุสัตว์ กระทรวงเกษตรและสหกรณ์ ภายใต้คณะอนุกรรมการด้านการเฝ้าระวัง ป้องกันและควบคุมโรคพิษสุนัขบ้าในสัตว์ จึงได้จัดทำโครงการสัตว์ปลอดโรค คนปลอดภัยจากโรคพิษสุนัขบ้า ตามพระปณิธาน ศาสตราจารย์ ดร. สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ปีงบประมาณ พ.ศ. 2567 เพื่อเร่งรัดกำจัดโรคพิษสุนัขบ้าให้หมดไปจากประเทศไทยต่อไป  **วัตถุประสงค์**  1. เพื่อดำเนินการเฝ้าระวัง ป้องกัน และควบคุมโรคพิษสุนัขบ้าในสัตว์ให้เป็นไปอย่างมีประสิทธิภาพ เร่งรัดกำจัดโรคพิษสุนัขบ้าให้หมดไปจากประเทศไทย  2. เพื่อขับเคลื่อนการสร้างพื้นที่ปลอดโรคโดยให้เป็นไปตามหลักเกณฑ์การสร้างพื้นที่ปลอดโรคพิษสุนัขบ้า  **ตัวชี้วัด**  1. อัตราการพบโรคพิษสุนัขบ้าในสัตว์ลดลงจากปีที่ผ่านมาและไม่พบโรคภายในปี พ.ศ. 2568  2. จำนวนองค์กรปกครองส่วนท้องถิ่นปลอดโรคพิษสุนัขบ้า อย่างน้อยร้อยละ 80  **ระยะเวลาในการดำเนินงาน**  ปีงบประมาณ พ.ศ. 2567  **การดำเนินการ**  **1. การเฝ้าระวังโรค**  1.1 **กระบวนการ**  1) การเฝ้าระวังโรคเชิงรับหรือเฝ้าระวังทางอาการ (passive surveillance) โดยการเก็บตัวอย่างสัตว์แสดงอาการสงสัยตามนิยามโรคพิษสุนัขบ้าส่งตรวจทางห้องปฏิบัติการกรมปศุสัตว์  2) การเฝ้าระวังโรคเชิงรุก (active surveillance) โดยมีการส่งตรวจตัวอย่างสุนัข แมว หรือสัตว์เลี้ยงลูกด้วยนมอื่นๆ ส่งตรวจทางห้องปฏิบัติการกรมปศุสัตว์ จำนวนร้อยละ 0.01ของจำนวนประชากรสุนัขและแมวในพื้นที่ (1:10,000 ตัว)  3) สอบสวนโรคทางระบาดวิทยากรณีที่พบผลบวกจากตัวอย่างส่งตรวจ  4) รวบรวมและบันทึกข้อมูลด้านการเฝ้าระวังโรคในระบบThai Rabies Net  5) เพิ่มประสิทธิภาพและพัฒนาห้องปฏิบัติการด้านการตรวจวินิจฉัยโรค และการตรวจภูมิคุ้มกันโรคหลังจากทำวัคซีนป้องกันโรคพิษสุนัขบ้า  6) ฝึกอบรม พัฒนา สัตวแพทย์นักระบาดวิทยาและทีมสอบสวนโรค  7) สร้างเครือข่ายการเฝ้าระวังโรคในทุกระดับ  **1.2 ผลผลิต:** มีการส่งตัวอย่างตรวจครอบคลุมทุกองค์กรปกครองส่วนท้องถิ่น  **1.3 ผลลัพธ์:** ไม่พบเชื้อไวรัสโรคพิษสุนัขบ้าจากทุกตัวอย่างที่ส่งตรวจ  **2. การควบคุมโรค**  **2.1 กระบวนการ**  1) กรณีที่พบโรค ดำเนินการประกาศเขตโรคระบาดสัตว์ชั่วคราว พื้นที่ 5 กิโลเมตรรอบจุดเกิดโรคเป็นระยะเวลา 30 วัน ตามพระราชบัญญัติโรคระบาดสัตว์ พ.ศ.2558  2) จัดทำประชาคมผู้มีส่วนได้ส่วนเสีย (stakeholder) เพื่อกำหนดแนวทางการควบคุมโรคร่วมกันในระดับพื้นที่  3) ฉีดวัคซีนป้องกันโรคพิษสุนัขบ้าให้กับสุนัขและแมวทุกตัวในพื้นที่เกิดโรค  4) กักสัตว์สัมผัสและสัตว์กลุ่มเสี่ยงที่อยู่ในพื้นที่เกิดโรค  5) เก็บตัวอย่างสัตว์ที่แสดงอาการตามนิยามโรคหรือสัตว์ป่วยสงสัยส่งตรวจเพิ่ม  6) ควบคุมเคลื่อนย้ายสัตว์เข้าออกพื้นที่เกิดโรค  7) ประชาสัมพันธ์ให้ความรู้ประชาชน  8) เฝ้าระวังโรคต่อเนื่องเป็นเวลาอย่างน้อย 6 เดือน  **2.2 ผลผลิต**: ควบคุมโรคให้สงบภายในระยะเวลาไม่เกิน 1 เดือน  **2.3 ผลลัพธ์**: ควบคุมโรคให้สงบและไม่ให้เกิดโรคซ้ำในพื้นที่ที่เคยเกิดโรค  **3. การป้องกันโรค**  **3.1 กระบวนการ**  1) บูรณาการร่วมกับกรมส่งเสริมการปกครองท้องถิ่น องค์กรปกครองส่วนท้องถิ่น และหน่วยงานที่เกี่ยวข้องสำรวจและขึ้นทะเบียนสุนัขและแมวในระบบ Rabies One Data  2) บูรณาการร่วมกับองค์กรปกครองส่วนท้องถิ่น และหน่วยงานที่เกี่ยวข้องฉีดวัคซีนป้องกันโรคพิษสุนัขบ้าให้กับสุนัขและแมว ดังนี้  2.1) การควบคุมปริมาณ คุณภาพ และประสิทธิภาพวัคซีน โดยกำหนดความแรงของวัคซีนที่จะนำมาฉีด (potency) ไม่น้อยกว่า 1 IU (NIH test) มีปริมาณเพียงพอ มีการกระจายครอบคลุมทุกพื้นที่ (วัคซีนที่จัดซื้อโดยองค์กรปกครองส่วนท้องถิ่น) การจัดเก็บและการขนส่งวัคซีนที่มีคุณภาพ (cold chain system) การสร้างความมั่นคงด้านวัคซีนทั้งการนำเข้าและการผลิตเอง และการใช้วัคซีนชนิดกิน (oral vaccine)  2.2) การสร้างและพัฒนาอาสาปศุสัตว์ ให้มีคุณภาพ มีประสิทธิภาพ ให้มีจำนวนเพียงพอ ครอบคลุมทุกพื้นที่ มีจำนวนสอดคล้องกับปริมาณสัตว์ ผ่านการฝึกอบรมและได้รับการมอบหมายให้ปฏิบัติงานถูกต้องตามกฎหมาย พระราชบัญญัติโรคพิษสุนัขบ้า พ.ศ. 2535 สนับสนุนให้มีสวัสดิการ เช่น ค่าตอบแทนในการปฏิบัติงา­น การได้รับการฉีดวัคซีนชนิด Pre-Exposure เป็นต้น  2.3) บูรณาการร่วมกับหน่วยงานที่เกี่ยวข้องควบคุมประชากรสัตว์ที่ไม่มีเจ้าของเพื่อป้องกันการแพร่ระบาดของโรคสัตว์สู่คน (Zoonosis) โดยเฉพาะโรคพิษสุนัขบ้า และป้องกันเหตุเดือดร้อนรำคาญในสังคม อาทิ สุนัขดุกัดคน มลภาวะทางเสียงและมูลสุนัข อุบัติเหตุตามท้องถนน เป็นต้น ดังนี้  2.3.1) สำรวจจัดกลุ่มสุนัขเพื่อเพิ่มประสิทธิภาพในบริหารจัดการดังนี้  **กลุ่มที่ 1** **สัตว์มีเจ้าของ** (เลี้ยงภายใต้การควบคุมโดยเจ้าของ) ขึ้นทะเบียนโดยบันทึกข้อมูลในระบบ Rabies One Data ระบุเจ้าของ ชนิดสัตว์ จำนวนสัตว์ microchip เป็นต้น, ฉีดวัคซีนให้ครอบคลุมอย่างน้อยร้อยละ 80 มอบใบรับรองการฉีดวัคซีน (บัตรเหลือง) และห้อยเหรียญ, ผ่าตัดทำหมันเน้นเป็นความรับผิดชอบของเจ้าของสัตว์  **กลุ่มที่ 2** **สัตว์มีเจ้าของ** (เลี้ยงปล่อย) ขึ้นทะเบียนโดยบันทึกข้อมูลในระบบ Rabies One Data ระบุเจ้าของ ชนิดสัตว์ จำนวนสัตว์ microchip เป็นต้น, ฉีดวัคซีนให้ครอบคลุมอย่างน้อยร้อยละ 80 มอบใบรับรองการฉีดวัคซีน (บัตรเหลือง) และห้อยเหรียญ, ผ่าตัดทำหมันเน้นเป็นความรับผิดชอบของเจ้าของสัตว์, ประชาสัมพันธ์ให้ความรู้ปลูกจิตสำนึกเสี้ยงสัตว์อย่างรับผิดชอบ  **กลุ่มที่ 3** **สัตว์ไม่มีเจ้าของ** (สัตว์ในชุมชน วัด ตลาด) ขึ้นทะเบียนโดยบันทึกข้อมูลในระบบ Rabies One Data ระบุเจ้าของ ชนิดสัตว์ จำนวนสัตว์, ฉีดวัคซีนที่รับผิดชอบโดยชุมชนและหน่วยงานราชการ (ท้องถิ่น/ปศุสัตว์) ผ่าตัดทำหมันฉีดวัคซีน ปล่อยคืนที่เดิม (CNVR) ภายใต้หลัก PPP ร่วมกับชุมชน องค์กรอิสระ NGOs และพิจารณานำเข้าสถานพักพิง และระบุตัวสัตว์โดยวิธีต่างๆ เช่น สักใบหูด้านใน ตีเบอร์เย็นข้างสะโพก ตัดปลายหู เป็นต้น มีระบบติดตามข้อมูลสัตว์ป่วยตาย เกิดใหม่ ย้ายเข้าออกพื้นที่  **กลุ่มที่ 4** **สัตว์ไม่มีเจ้าของ** (คล้ายสัตว์ป่า) ขึ้นทะเบียนโดยบันทึกข้อมูลในระบบ Rabies One Data ระบุเจ้าของ ชนิดสัตว์ จำนวนสัตว์ เป็นต้น, ฉีดวัคซีนที่รับผิดชอบโดยชุมชนและหน่วยงานราชการ (ท้องถิ่น/ปศุสัตว์) ผ่าตัดทำหมัน ฉีดวัคซีน ปล่อยคืนที่เดิม (CNVR) ระบุตัวสัตว์โดยวิธีต่างๆ เช่น สักใบหูด้านใน ตีเบอร์เย็นข้างสะโพก ตัดปลายหู เป็นต้น มีระบบติดตามข้อมูลสัตว์ป่วยตาย เกิดใหม่ ย้ายเข้าออกพื้นที่ พิจารณานำวัคซีนชนิดกิน (Oral vaccine) มาใช้ในสัตว์กลุ่มเสี่ยงที่จับไม่ได้  2.3.2) การบังคับใช้กฎหมาย เช่น เทศบัญญัติและข้อบัญญัติท้องถิ่น ควบคุมการเลี้ยงและปล่อยสัตว์ ตาม พ.ร.บ.การสาธารณสุข พ.ศ. 2535, ประกาศกระทรวงเกษตรและสหกรณ์ การจัดสวัสดิภาพสุนัขในฟาร์มเพาะพันธุ์สุนัข, ประกาศกระทรวงเกษตรและสหกรณ์การจัดสวัสดิภาพแมวในฟาร์มเพาะพันธุ์แมว, ประกาศกระทรวงเกษตรและสหกรณ์ การจัดสวัสดิภาพสัตว์ในสถานที่ขายสัตว์เลี้ยง ภายใต้พ.ร.บ.ป้องกันการทารุณกรรมและจัดสวัสดิภาพสัตว์ พ.ศ. 2557, การตรวจสอบการค้าสัตว์ตามถนน ตลาด ภายใต้พ.ร.บ.โรคระบาดสัตว์ พ.ศ. 2558, ประกาศกระทรวงเกษตรและสหกณ์ เรื่อง กำหนดมาตรฐานสินค้าเกษตร แนวปฏิบัติในการใช้มาตรฐานสินค้าเกษตร การปฏิบัติทางการเพาะเลี้ยงสัตว์ที่ดีสำหรับคอกสุนัข ตามพ.ร.บ.มาตรฐานสินค้าเกษตร พ.ศ. 2551, การบังคับใช้พ.ร.บ.โรคพิษสุนัขบ้า พ.ศ. 2535 เป็นต้น  2.3.3) การบริหารจัดการสถานสงเคราะห์สัตว์ ศูนย์พักพิงสัตว์ และการหาบ้านใหม่โดยกำหนดกลุ่มสนัขที่จะนำเข้าสถานสงเคราะห์สัตว์หรือศูนย์พักพิงสัตว์ ทำหมันและฉีดวัคซีนฝึกสุนัขประชาสัมพันธ์หาเจ้าของใหม่ หรือหาบ้านใหม่  2.3.4) การให้การศึกษาปลูกจิตสำนึก ประชาสัมพันธ์ และการสร้างความร่วมมือจากภาคประชาชน เช่น การบรรจุความรู้เรื่องโรคพิษสุนัขบ้าไว้ในหลักสูตรการศึกษาขั้นพื้นฐาน การจัดกิจกรรมเพื่อสังคม (Corporate Social Responsibility) ร่วมกับผู้ที่เกี่ยวข้อง การสื่อสารประชาสัมพันธ์ เป็นต้น  **3.2 ผลผลิต:** มีฐานข้อมูลประชากรสุนัขและแมวในระบบ Rabies One Dataครอบคลุมทุกพื้นที่ ฉีดวัคซีนฯในสุนัขและแมวโดยรวมได้ไม่น้อยกว่าร้อยละ 80, ผ่าตัดทำหมันสุนัขและแมวรวมกันได้ไม่น้อยกว่า 100,000 ตัว  3.3 **ผลลัพธ์:** สัตว์มีภูมิคุ้มกันโรคอย่างมีประสิทธิภาพ และมีการบริหารจัดการควบคุมประชากรสุนัขและแมวได้อย่างเป็นระบบและยั่งยืน  **4. การสร้างพื้นที่ปลอดโรคพิษสุนัขบ้า**  **4.1 กระบวนการ**  1) ดำเนินการประเมินโดยแต่งตั้งคณะกรรมการประเมินและรับรองพื้นที่ปลอดโรคพิษสุนัขบ้า 3 ระดับ ได้แก่ ระดับท้องถิ่นปลอดโรค ระดับอำเภอปลอดโรค และระดับจังหวัดปลอดโรค  2) ใช้หลักเกณฑ์การสร้างพื้นที่ปลอดโรคพิษสุนัขบ้า ซึ่งประกอบด้วย 6 เกณฑ์ ได้แก่ การพบโรคพิษสุนัขบ้าในคน การพบโรคพิษสุนัขบ้าในสัตว์ การสำรวจสุนัขและแมว การฉีดวัคซีนป้องกันโรคพิษสุนัขบ้า การควบคุมประชากรสัตว์ และความยั่งยืนของการปลอดโรคพิษสุนัขบ้า  3) ดำเนินการรับรองพื้นที่ปลอดโรคพิษสุนัขบ้าสำหรับท้องถิ่นที่ผ่านการประเมินให้เป็นพื้นที่ปลอดโรคทั้งระดับท้องถิ่นปลอดโรค ระดับอำเภอปลอดโรค และระดับจังหวัดปลอดโรค  **4.2 ผลผลิต:** องค์กรปกครองส่วนท้องถิ่นปลอดโรคอย่างน้อยร้อยละ80  **4.3 ผลลัพธ์:** ทุกจังหวัดปลอดโรคพิษสุนัขบ้า ภายในปี พ.ศ. 2568  **5. การติดตามและประเมินผลโครงการ**  5.1 ตรวจติดตามโดยหน่วยงานหลักที่รับผิดชอบโครงการได้แก่ สำนักควบคุม ป้องกันและบำบัดโรคสัตว์ และสำนักงานปศุสัตว์เขต 1-9 ตามกรอบระยะเวลาของแต่ละโครงการย่อย  5.2 ตรวจติดตามและประเมินผลโครงการโดยคณะผู้ตรวจราชการกรมปศุสัตว์ตามกรอบการตรวจราชการของกรมปศุสัตว์  5.3 ตรวจติดตามและประเมินผลโครงการโดยคณะผู้ตรวจราชการกระทรวงเกษตรและสหกรณ์ตามกรอบการตรวจราชการกระทรวงเกษตรและสหกรณ์  **6. การรายผลการดำเนินงาน**  6.1 แบบฟอร์มการรายงานของแต่ละโครงการฯ  6.2 รายงานในระบบ e-Operation และระบบ Thai Rabies Net ของกรมปศุสัตว์  6.3 รายงานผลการสำรวจและขึ้นทะเบียนในระบบ Rabies One Data  **7. งบประมาณ**  งบประมาณแผนยุทธศาสตร์เสริมสร้างพลังทางสังคม โครงการอันเนื่องมาจากพระราชดำริ กิจกรรมสนับสนุนโครงการสัตว์ปลอดโรค คนปลอดภัยจากโรคพิษสุนัขบ้า ประกอบด้วยโครงการย่อย ดังนี้  1. โครงการควบคุมประชากรสัตว์(ผ่าตัดทำหมันสุนัขและแมว)  2. โครงการเฝ้าระวังเชิงรุกเพื่อรับรองท้องถิ่นปลอดโรคพิษสุนัขบ้า  3. โครงการสร้างพื้นที่ปลอดโรคพิษสุนัขบ้าในระดับท้องถิ่น  4. โครงการสร้างและพัฒนาศักยภาพบุคลากร (อาสาปศุสัตว์) ด้านโรคพิษสุนัขบ้า  5. โครงการตรวจระดับภูมิคุ้มกัน (antibody) ภายหลังฉีดวัคซีนป้องกันโรคพิษสุนัขบ้า  6. โครงการปศุสัตว์ร่วมใจกำจัดภัยโรคพิษสุนัขบ้าเพื่อเฉลิมพระเกียรติศาตราจารย์ ดร.สมเด็จเจ้าฟ้าฯ กรมพระศรีสวางควัฒน วรขัตติยราชนารี  7. โครงการความร่วมมือรณรงค์ฉีดวัคซีนป้องกันโรคพิษสุนัขบ้า  8. โครงการวันป้องกันโรคพิษสุนัขบ้าโลก (world rabies days)  **ผลที่คาดว่าจะได้รับ**  1. สามารถเร่งรัดกำจัดโรคพิษสุนัขบ้าให้หมดไป โดยดำเนินการเฝ้าระวัง ป้องกัน และควบคุมโรคพิษสุนัขบ้าในสัตว์ได้อย่างมีประสิทธิภาพ  2. อัตราการพบโรคพิษสุนัขบ้าในสัตว์ลดลงจากปีที่ผ่านมาและไม่พบโรคภายในปี พ.ศ. 2568  3. สามารถขับเคลื่อนการสร้างพื้นที่ปลอดโรคพิษสุนัขบ้าโดยให้เป็นไปตามหลักเกณฑ์การสร้างพื้นที่ปลอดโรค ทำให้ไม่มีคนและสัตว์เสียชีวิตด้วยโรคพิษสุนัขบ้าในประเทศไทยอย่างยั่งยืน | **ผู้รับผิดชอบโครงการ**  1. สำนักควบคุม ป้องกันและบำบัดโรคสัตว์  2. สำนักงานปศุสัตว์เขต 1- 9  3. สำนักงานปศุสัตว์จังหวัด 76 จังหวัด  4. สำนักงานปศุสัตว์พื้นที่กรุงเทพมหานคร  5. สถาบันสุขภาพสัตว์แห่งชาติ  6. ศูนย์วิจัยและพัฒนาการสัตวแพทย์ประจำภาค  7. ศูนย์ทดสอบและวิจัยคุณภาพชีววัตถุสำหรับสัตว์  8. กองสารวัตรและกักกัน  **หน่วยงานร่วมดำเนินงาน**  1. สถานเสาวภา สภากาชาดไทย  2. สัตวแพทยสภา  3. สัตวแพทยสมาคมแห่งประเทศไทย ในพระบรมราชูปถัมภ์  4. สมาคมสัตวแพทย์ผู้ประกอบการบำบัดโรคสัตว์แห่งประเทศไทย  5. ภาคีคณบดีคณะสัตวแพทยศาสตร์แห่งประเทศไทย  6. กรมควบคุมโรค  7. กรมส่งเสริมการปกครองท้องถิ่น  8. องค์กรปกครองส่วนท้องถิ่น  9. กรมอุทยานแห่งชาติ สัตว์ป่า และพันธุ์พืช  10. กรมประชาสัมพันธ์  11. สำนักตรวจราชการ สำนักงานปลัดสำนักนายกรัฐมนตรี  12. สำนักงานพระพุทธศาสนาแห่งชาติ  13. คณะสัตวแพทยศาสตร์ทุกมหาวิทยาลัย  14. หน่วยงานที่อยู่ภายใต้กระทรวงศึกษาธิการ | ต.ค. 66 - ก.ย.67 | ไม่มีคนและสัตว์เสียชีวิตด้วยโรคพิษสุนัขบ้าในประเทศไทยอย่างยั่งยืน | 1. แบบฟอร์มรายงานโครงการฯ  2. ระบบ e-Operation  3. ระบบ Thai Rabies Net  4. ระบบRabies One Data |